hvad hvis der ikke er nok knogle?
hvis vi vurderer, at der ikke er knogle nok til at isætte implantatet og vi derfor har behov for knogleopbygning, kan det være nødvendigt med et røntgenbillede af hele dit tandsæt, kæbeparti og bihuler. denne type røntgen bruges til planlægning af knogleopbygning – primært ved kindtænderne i overkæben.

hvis knoglen er for tynd, og vi derfor bliver nødt til at bygge ekstra knogle på i tykkelsen, er det typisk nødvendigt med en 3d scanning af kæben i stedet. her ses præcis, hvor tyk kæben er, hvor nerver løber i forhold til operationsområdet, samt hvor vi evt. kan tage knogle fra for at bygge knoglen tykkere.

ved behov for mindre knogleopbygninger kan vi foretage det samtidig med, at implantatet isættes. hvis der er for lidt knogle, så implantatet ikke sidder stabilt, skal knoglen først bygges op i en behandling for sig.